
ORDIN 

Nr ………../ …………..

pentru modificarea Ghidului de finanţare a Programului vizând sisteme de alimentare cu apă, canalizare şi epurare a apelor uzate, aprobat prin Ordinul ministrului mediului, apelor şi pădurilor nr. 475/2024


Luând în considerare Referatul de aprobare al Administraţiei Fondului pentru Mediu                         nr. ................../....................2026 pentru modificarea Ghidului de finanţare a Programului vizând sisteme de alimentare cu apă, canalizare şi epurare a apelor uzate, aprobat prin Ordinul ministrului mediului, apelor şi pădurilor nr. 475/2024,
în temeiul prevederilor art. 13 alin. (1) lit. d) şi alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare,

ministrul mediului, apelor şi pădurilor emite prezentul 

                                                        ORDIN:

Art. 1  Se aprobă modificarea Ghidului de finanţare a Programului vizând sisteme de alimentare cu apă, canalizare şi epurare a apelor uzate, aprobat prin Ordinul ministrului mediului, apelor şi pădurilor nr. 475/2024, publicat în Monitorul Oficial nr. 180 din data de 05 martie 2024 și se înlocuiește cu anexa care face parte integrantă din prezentul ordin.

Art. 2 Prevederile prezentului ordin se aplică sesiunilor de înscriere în cadrul Programului vizând sisteme de alimentare cu apă, canalizare şi epurare a apelor uzate, lansate ulterior datei intrării în vigoare a acestuia.

Art. 3 Dosarele de finanțare depuse în cadrul sesiunilor de înscriere lansate anterior intrării în vigoare a prezentului ordin se derulează în continuare potrivit prevederilor Ghidului de finanțare aprobat prin Ordinul ministrului mediului, apelor și pădurilor nr. 475/2024, în forma aplicabilă la data lansării sesiunii de înscriere.

Art. 4 Prezentul ordin se publică în Monitorul Oficial al României, Partea I.

